**ΠΑΝΕΛΛΑΔΙΚΕΣ ΕΞΕΤΑΣΕΙΣ 2018**

**ΕΞΕΤΑΖΟΜΕΝΟ ΜΑΘΗΜΑ: ΑΡΧΑΙΑ ΕΛΛΗΝΙΚΑ ΠΡΟΣΑΝΑΤΟΛΙΣΜΟΥ**

**ΠΡΟΤΕΙΝΟΜΕΝΑ ΘΕΜΑΤΑ**

Α. Διδαγμένο κείμενο: Αριστοτέλους, Ηθικά Νικομάχεια (Β 6, 9-13)

Εἰ δὴ πᾶσα ἐπιστήμη οὕτω τὸ ἔργον εὖ ἐπιτελεῖ, πρὸς τὸ μέσον βλέπουσα καὶ εἰς τοῦτο ἄγουσα τὰ ἔργα (ὅθεν εἰώθασιν ἐπιλέγειν τοῖς εὖ ἔχουσιν ἔργοις ὅτι οὔτ' ἀφελεῖν ἔστιν οὔτε προσθεῖναι, ὡς τῆς μὲν ὑπερβολῆς καὶ τῆς ἐλλείψεως φθειρούσης τό εὖ, τῆς δὲ μεσότητος σῳζούσης, οἱ δ' ἀγαθοὶ τεχνῖται, ὡς λέγομεν, πρὸς τοῦτο βλέποντες εργάζονται), ἡ δ' ἀρετὴ πάσης τέχνης ἀκριβεστέρα καὶ ἀμείνων ἐστὶν ὥσπερ καὶ ἡ φύσις,  τοῦ μέσου ἂν εἴη στοχαστική. Λέγω δὲ τὴν ἠθικήν· αὕτη γάρ ἐστι περὶ πάθη καὶ πράξεις, ἐν δὲ τούτοις ἔστιν ὑπερβολὴ καὶ ἔλλειψις καὶ τὸ μέσον.

Οἷον καὶ φοβηθῆναι καὶ θαρρῆσαι καὶ ἐπιθυμῆσαι καὶ ὀργισθῆναι καὶ  ἐλεῆσαι καὶ ὅλως ἡσθῆναι καὶ λυπηθῆναι  ἔστι  καὶ μᾶλλον καὶ ἧττον, καὶ  ἀμφότερα  οὐκ εὖ· τὸ δ᾽ ὅτε δεῖ καὶ ἐφ᾽ οἷς καὶ πρὸς οὓς καὶ οὗ ἕνεκα καὶ ὡς δεῖ, μέσον τε καὶ ἄριστον , ὅπερ ἐστὶ τῆς ἀρετῆς. Ὁμοίως δὲ καὶ περὶ τὰς πράξεις ἔστιν ὑπερβολὴ καὶ ἔλλειψις καὶ τὸ μέσον. Ἡ δ᾽ ἀρετὴ περὶ πάθη καὶ πράξεις ἐστίν, ἐν οἷς ἡ μὲν ὑπερβολὴ ἁμαρτάνεται καὶ ἡ ἔλλειψις [ψέγεται], τὸ δὲ μέσον ἐπαινεῖται καὶ κατορθοῦται· ταῦτα δ᾽ ἄμφω τῆς ἀρετῆς. μεσότης τις ἄρα ἐστὶν ἡ ἀρετή, στοχαστική γε οὖσα τοῦ μέσου.

**Α1.** Από το παραπάνω κείμενο να γράψετε στο τετράδιό σας τη μετάφραση του αποσπάσματος: «λέγω δὲ τὴν ἠθικήν… στοχαστική γε οὖσα τοῦ μέσου»

**Μονάδες 10**

**Β1.** **Τέχνη - ἀρετή - φύσις:** Ποιο είναι το κοινό χαρακτηριστικό των τριών, κατά τον Αριστοτέλη; (3Μ) Ποια από τις τρεις έχει το προβάδισμα και γιατί; (12Μ)

**Μονάδες 15**

**Β2. α)** Ο Αριστοτέλης όρισε ήδη την αρετή ως μεσότητα με κριτήριο το υποκείμενό της (πρὸς ἡμᾶς). Ποια κριτήρια προσθέτει εδώ, για να ορίσει επαρκέστερα την έννοια της μεσότητας; (10)

β) Να σχολιάσετε τη διαφορά στη διατύπωση των συμπερασμάτων του φιλοσόφου σχετικά με την αρετή: Αρχικά: «ἡ δ’ ἀρετή ...τοῦ μέσου ἄν εἰη στοχαστική» και στο τέλος «Μεσότης τις ἄρα ἐστίν ἡ ἀρετή, στοχαστική γε οὖσα τοῦ μέσου». Πώς εξηγείται η διαφορά στη διατύπωση και τι συμπεράσματα συνάγει κανείς από αυτό για το επιστημονικό ήθος του Αριστοτέλη; (5)

**Μονάδες 15**

**Β3)** Ποια σχέση είχε ο Αριστοτέλης με τους συναδέλφους του στην Ακαδημία και πώς εξηγείται;

Μονάδες 10

**Β4)** Να βρείτε στο παραπάνω πρωτότυπο διδαγμένο κείμενο μία ετυμολογικά συγγενή λέξη, απλή ή σύνθετη, για καθεμιά από τις παρακάτω λέξεις της νέας ελληνικής:

Ανελέητος, ουσιαστικός, διαίρεση, άψογος, περίβλημα, διαφθορά, διορθωτής, υποθήκη, ηδονικός, τελεσίδικος.

**Μονάδες 10**

**Αδίδακτο κείμενο**

Θουκυδίδης, Α 25

Γνόντες δὲ οἱ Ἐπιδάμνιοι οὐδεμίαν σφίσιν ἀπὸ Κερκύρας τιμωρίαν οὖσαν ἐν ἀπόρῳ εἴχοντο θέσθαι τὸ παρόν, καὶ πέμψαντες ἐς Δελφοὺς τὸν θεὸν ἐπήροντο εἰ παραδοῖεν Κορινθίοις τὴν πόλιν ὡς οἰκισταῖς καὶ τιμωρίαν τινὰ πειρῷντ’ ἀπ’ αὐτῶν ποιεῖσθαι. ὁ δ’ αὐτοῖς ἀνεῖλε παραδοῦναι καὶ **ἡγεμόνας** ποιεῖσθαι. Ἐλθόντες δὲ οἱ Ἐπιδάμνιοι ἐς τὴν Κόρινθον κατὰ τὸ μαντεῖον παρέδοσαν τὴν ἀποικίαν, τόν τε οἰκιστὴν ἀποδεικνύντες σφῶν ἐκ Κορίνθου ὄντα καὶ τὸ χρηστήριον δηλοῦντες, ἐδέοντό τε μὴ σφᾶς περιορᾶν **φθειρομένους**, ἀλλ’ ἐπαμῦναι. Κορίνθιοι δὲ κατά τε τὸ δίκαιον ὑπεδέξαντο τὴν τιμωρίαν, νομίζοντες οὐχ ἧσσον **ἑαυτῶν** εἶναι τὴν ἀποικίαν ἢ Κερκυραίων, ἅμα δὲ καὶ **μίσει** τῶν Κερκυραίων, ὅτι αὐτῶν παρημέλουν **ὄντες** ἄποικοι·

τιμωρία = βοήθεια

χρηστήριον = χρησμός

**Γ1)** Να γράψετε στο τετράδιό σας τη μετάφραση του παραπάνω κειμένου

**Μονάδες 20**

**Γ2)** Να γράψετε στο τετράδιό σας τον τύπο που ζητείται για καθεμία από τις παρακάτω λέξεις:

γνόντες : δοτική, σε ίδιο γένος και αριθμό

οὐδεμίαν : δοτική πληθυντικού του αρσενικού γένους

σφίσιν : ίδια πτώση του άλλου αριθμού

εἴχοντο : β’ ενικό πρ. ευκτικής αορίστου

θέσθαι : απαρέμφατο ενεστώτα, ενεργ. φωνής

ἐπήροντο : προστακτική, β’ ενικό πρ., ίδιος χρόνος

παραδοῖεν : προστακτική, γ’ ενικό πρ., ίδιος χρόνος

ἀνεῖλε : υποτακτική, γ’ πληθ. πρ. ενεστώτα

ἧσσον : υπερθετικός βαθμός

ἑαυτῶν : στην ίδια πτώση και αριθμό του α’ προσ.

**Μονάδες 10**

**Γ3 α)** «γνόντες»: να αναγνωριστεί το είδος της μετοχής (1) και να αναλυθεί στην αντίστοιχη πρόταση (2)

**Γ3 β)** «καὶ πέμψαντες ἐς Δελφοὺς τὸν θεὸν ἐπήροντο εἰ παραδοῖεν Κορινθίοις τὴν πόλιν ὡς οἰκισταῖς καὶ τιμωρίαν τινὰ πειρῷντ’ ἀπ’ αὐτῶν ποιεῖσθαι»: να μετατραπεί ο πλάγιος λόγος του αποσπάσματος σε ευθύ. (2)

**Γ3 γ)** Να γίνει πλήρης συντακτική αναγνώριση των παρακάτω τύπων: ἡγεμόνας, φθειρομένους, ἑαυτῶν, μίσει, ὄντες (5)

**10 Μονάδες**

**ΕΝΔΕΙΚΤΙΚΕΣ ΑΠΑΝΤΗΣΕΙΣ ΔΙΔΑΓΜΕΝΟΥ**

Β1. **Τέχνη - ἀρετή - φύσις:**

ΕΙΣΑΓΩΓΙΚΗ ΠΑΡΑΓΡΑΦΟΣ. Ο Α. αναφέρεται στη σχετική με τις τέχνες μεσότητα, για να γίνει πιο εύκολα κατανοητό το ζήτημα της μεσότητας στις ηθικές αρετές. Συμπέρασμα: όπως η τέχνη έτσι και η ηθική αρετή στοχεύει στο μέσο. Για να το αποδείξει συσχετίζει τις 3 έννοιες

Κοινό χαρακτηριστικό: δυνατότητα δημιουργίας κάποιας μορφής

 τέχνη: μορφοποιεί υλικό

 φύση: δημιουργεί μορφές

 αρετή: μορφή στην προσωπικότητα του ανθρώπου

Αριστοτέλης:

 αρετή ανώτερη από τέχνη – μορφοποιεί άνθρωπο

 φύση: ανώτερη από τέχνη – «τὸ οὗ ἕνεκα – τὸ καλόν», «ἡ τέχνη μιμείται την

 φύσιν»

 Ασπάσιος: η αρετή είναι «τελειότης φύσεως καὶ κατωρθωμένη φύσις», δηλαδή μια φυσική ιδιότητα με επιτυχία οδηγημένη στο σκοπό της.

**Β2 α) Κριτήρια προσδιορισμού μεσότητας**

ΕΙΣ. Α.: περιορισμούς => η εκδήλωση των διαφόρων ψυχικών διαθέσεων θα πραγματώνουν την ιδέα της αρετής·

* Οι προϋποθέσεις αυτές είναι να νιώθουμε χαρά ή λύπη:

*α)* τη **στιγμή** που πρέπει, *β)* για τα **πράγματα** για τα οποία πρέπει, *γ)* για τους **ανθρώπους** για τους οποίους πρέπει, *δ)* για τον **λόγο** για τον οποίο πρέπει, *ε)* με τον **τρόπο** που πρέπει.

Συναισθήματα ⬄ προϋποθέσεις, => έννοια του μέτρου / πετύχαμε το άριστο αποτέλεσμα· και αυτό το άριστο αποτέλεσμα είναι το ιδιαίτερο διακριτικό γνώρισμα της αρετής.

**ΠΡΟΣΔΙΟΡΙΣΜΟΣ ΤΟΥ ΜΕΣΟΥ:**

το μέσο προσδιορίζεται με την αναφορά **πέντε στοιχείων** (= κριτηρίων) – **πολυσύνδετο σχήμα**

**1) χρονική στιγμή** κατά την οποία πρέπει να νιώθουμε ένα συναίσθημα (ὅτε δεῖ)

= πρέπουσα χρονική στιγμή, ώστε να τηρούνται οι επιταγές της μεσότητας. –**π.χ.**

**2) τα πράγματα** σε σχέση με τα οποία πρέπει να νιώθουμε ένα συναίσθημα (ἐφ’ οἷς δεῖ) = για κάποιο πράγμα για το οποίο δεν αξίζει να στεναχωριέται κανείς, είναι κάτι *«οὐκ εὖ».*

**3) οι άνθρωποι** σε σχέση με τους οποίους πρέπει να νιώθουμε ένα συναίσθημα (πρός οὕς δεῖ)

* οργή ή φιλική διάθεση δεν είναι αντικειμενικά κακό ή καλό, αλλά κρίνεται ως τέτοιο, ανάλογα με τους ανθρώπους προς τους οποίους εκδηλώνεται. Π.χ. οργή: φίλο / εχθρό

**4) ο λόγος** , η αιτία/ο σκοπός για την οποία πρέπει να νιώθουμε ένα συναίσθημα (οὗ ἕνεκα δεῖ) – ευσπλαχνία *(ἐλεῆσαι) - συνάρτηση με* σκοπό ελεημοσύνης

**5)** **ο τρόπος** με τον οποίο πρέπει να νιώθουμε ένα συναίσθημα (ὡς δεῖ)

– π.χ. η εκδήλωση ελεημοσύνης προς κάποιο πρόσωπο είναι κάτι *«οὐκ εὖ»,* όταν γίνεται με έναν τρόπο που μειώνει και ταπεινώνει το πρόσωπο το οποίο λυπούμαστε.

**Β2 β)** Διατύπωση συμπερασμάτων για αρετή

ΕΙΣ. η μεθοδικότητα της σκέψης του Αριστοτέλη – γλωσσική αποτύπωση: χρήση/σημασία εγκλίσεων

* **ΑΡΧΙΚΑ**: Υποθετική διατύπωση θέσης - δύο υποθετικές προτάσεις: «εἰ δὲ πᾶσα …», «(εἰ) ἡ δ’ ἀρετὴ πάσης …») και συμπέρασμα **δυνητικά** (δυνητική ευκτική: «**ἂν εἴη**»)
* **=>** μετριοπάθεια και διαλλακτικότητα στα λεγόμενά του.
* **ΤΕΛΟΣ**: Λογικός έλεγχος - χρήση παραδειγμάτων
* => δεύτερο συλλογισμό.
* Λογικός έλεγχος => **οριστικοποίηση του συμπεράσματός του** και γι’ αυτό χρησιμοποιεί πια **οριστική έγκλιση** («Μεσότης τις ἄρα **ἐστὶν** ἡ ἀρετή…»), που εκφράζει το **πραγματικό** και τη **βεβαιότητα**.
* Επιστημονικός τρόπος διερεύνησης - ο φιλόσοφος ανοιχτός σε περαιτέρω διερεύνηση, δεκτικός και σε άλλες σκέψεις και ιδέες, ενώ απέχει από τον δογματισμό.
* => προάγεται η επιστημονική έρευνα και οι επιστήμες εξελίσσονται.

**Β3)** Είκοσι χρόνια… να σωθεί η αλήθεια;)

**ΕΝΔΕΙΚΤΙΚΗ ΜΕΤΑΦΡΑΣΗ ΑΔΙΔΑΚΤΟΥ**

Όταν κατάλαβαν οι Επιδάμνιοι ότι υπήρχε καμιά βοήθεια γι’ αυτούς από την Κέρκυρα, βρέθηκαν σε αμηχανία να αντιμετωπίσουν στην παρούσα κατάσταση και, αφού έστειλαν πρέσβεις στους Δελφούς, ρώτησαν το θεό αν έπρεπε να παραδώσουν την πόλη τους στους Κορινθίους ως οικιστές και να προσπαθήσουν να εξασφαλίσουν κάποια βοήθεια από αυτούς. Αυτός τους έδωσε χρησμό να την παραδώσουν και να τους κάνουν ηγεμόνες (τους). Όταν οι Επιδάμνιοι ήλθαν στην Κόρινθο παρέδωσαν την αποικία σύμφωνα με το χρησμό του μαντείου, αποδεικνύοντας ότι ο ιδρυτής της πόλης τους ήταν από την Κόρινθο και φανερώνοντάς τους τον χρησμό, και τους παρακαλούσαν να μην επιτρέψουν να καταστραφούν αυτοί, αλλά να τους βοηθήσουν. Οι Κορίνθιοι δέχτηκαν το αίτημα για βοήθεια και επειδή το θεώρησαν δίκαιο, καθώς θεωρούσαν ότι η αποικία ήταν πιο πολύ δική τους παρά των Κερκυραίων, αλλά ταυτόχρονα εξαιτίας του μίσους τους κατά των Κερκυραίων, διότι τους παραμελούσαν, μολονότι ήταν άποικοί τους·

**ΕΠΙΜΕΛΕΙΑ ΥΛΙΚΟΥ:**

**ΔΗΜΗΤΡΗΣ ΣΑΚΕΛΛΑΡΙΟΥ – Γ/ΣΙΟ-Λ.Τ. ΑΡΜΕΝΙΟΥ**